# name
Com afecta l’embaràs a les pressions plantars durant la marxa?

# metadata.dc.description[].value
Treball Final de Grau de Podologia, Facultat de Medicina i Ciències de la Salut, Universitat de Barcelona, curs: 2021-2022, Tutor: Carles Vergés Salas

# metadata.dc.description.abstract[].value
Durant el procés de l’embaràs es produeixen canvis fisiològics a nivell psicològic, hormonal i físic. L’augment de pes és un dels esdeveniments que pot fer variar les pressions plantars i provocar compensacions donant lloc a les patologies més freqüents: lumbàlgies i podàlgies. Per mesurar l’evolució de les pressions al llarg de l’embaràs existeixen diferents sistemes com les plataformes de pressions i les plantilles instrumentades. Aquest estudi pretén analitzar la informació publicada sobre la variació de les pressions plantars en dones embarassades i comparar així els seus resultats. S’ha dut a terme una recerca bibliogràfica consultant sis bases de dades i es varen obtenir un total de 12 articles finals segons els criteris d’inclusió i exclusió elegits. Les pressions plantars varien a mesura que avança l’embaràs però no de la mateixa forma entre els diferents estudis. La majoria dels autors defensen que es produeix un augment del PPM al mig peu fruit de l’augment de pes i laxitud dels lligaments, així com l’anteriorització del CdP. Altres autors reporten un augment en l’avantpeu com a estratègia d’absorció d’impacte o al retropeu amb canvis en la morfologia del peu. Els resultats de la magnitud del PPM són molt variats degut a la diferent metodologia dels estudis. Les podàlgies són més freqüents en les dones embarassades però no està relacionat exclusivament amb les variacions de les pressions plantars, sinó que influeixen el CdP, canvis hormonals o l’augment de l’ús d’estructures múscul esquelètiques. Com a conseqüència cada dona embarassada adopta compensacions úniques per garantir una marxa estable.

# metadata.dc.rights[].value
cc-by-nc-nd (c) Picazo Vergara, Clara, 2022

# metadata.dc.source[].value
Treballs Finals de Grau (TFG) - Podologia

# metadata.dc.title[].value
Com afecta l’embaràs a les pressions plantars durant la marxa?